ming030890/wiki-yue-high-quality huggingface dataset:
寶安區

寶安區（粵拼：bou2 on1 keoi1）係深圳六個市轄區之一，位於深圳西北部、珠江出海口嘅東岸，喺深圳經濟特區嘅範圍外，同南山區、福田區、羅湖區重有龍崗區連住。
寶安區入邊嘅製造產業好發達，特別係電子產業領域，比如話台灣企業富士康喺龍華街道嘅工廠，用咗20萬上下嘅工人，承包咗蘋果公司以外嘅iPod生產，被叫做「iPod之城」（iPod City）。

政區
寶安區而家有10個街道。原來嘅公明街道同光明街道喺2007年5月31號被劃出成為光明新區；原來嘅龍華、大浪、民治、觀湖、福城同觀瀾街道喺2011年12月30號被劃出成為龍華新區。
新安街道
航城街道
西鄉街道
松崗街道
沙井街道
福永街道
福海街道
新橋街道
燕羅街道
石岩街道
寶塚歌劇團

寶塚歌劇團係日本一個出名嘅劇團，佢前身係寶塚唱歌隊，喺1913年創立，由阪急電鐵創立者小林一三創立，寶塚歌劇團而家嘅總部位於日本兵庫縣寶塚市。成立初期為咗適合男女老幼同樂，到寶塚市一遊同吸引日本市民搭版急電鐵而成立，到1940年改名叫寶塚歌劇團，而家直屬阪急電鐵，全團演員都係未婚女性，而男角就由女性反串。

收生標準
要入寶塚歌劇團首先一定要考入寶塚音樂學院，寶塚音樂學院前身係寶塚少女歌劇養成會，喺1913年成立，1919年改名為寶塚音樂歌劇學校，1939年再改名為寶塚音樂舞踊學校，直至1946年改名叫寶塚音樂學院，寶塚音樂學院以培訓新團員之用，係入寶塚歌劇團嘅第一步。
寶塚音樂學院係兩年制，入學試喺每年3月尾至4月初搞，每年都有九百幾至一千人應考，收生學額只得50名，所以競爭非常激烈，以82期收生最激烈，人數超出收生學額 48.2 倍。
寶塚音樂學院收生標準：
收生年齡為15-18歲，儀容端正
已完成初中課程或高中畢業
要識芭蕾舞，聲樂
入學預備證件：
願意書，學校成績表，健康證明等
寶塚音樂學院嘅入學試分兩輪，第一輪入學試係面試，考芭蕾舞同聲樂，合格嘅人會派證書再考第二輪入學試，而第二輪入學試同第一輪面試一樣，不過比第一輪難。

內部結構
現時劇團分為五組，分別係花組、月組、雪組、星組同埋宙組，五組都冇咩分別，而五組成立時間都唔同。
1921年花組（代表色：粉紅色）、月組（代表色：黃色）成立，1924年雪組（代表色：綠色）成立，1933年星組（代表色：藍色）成立，1998年宙組（代表色：紫色），成立。
每組都大概有 70-80 名成員，團員都係女性，男角由女性反串，團員都叫做生徙，第一年入團嘅會叫做研 1，第二年會叫做研 2，如此類推。
每個人入團都會被選定做男角定係女角，演男角會叫做男役，演女角嘅就叫做娘役。
每組都有一名組長同埋副組長，而每組都有一位主演角，叫top star，男役娘役各一名，跟住有二番角色、三番角色，成為男役 top star 需時10至12年，娘役 top star 就可能只需2至6年，而當上男役 top star 通常都只做1-5年，而娘役 top star就做3-5年不等，大部分團員最後都會退團，亦有少部分團員調去專科。
專科係一啲老練團員嘅一個組別，專科再細分舞蹈專科、演劇專科、聲樂專科，負責支援各組，有時會做一啲小劇目。

演出場地
現時劇團擁有2個大劇場，1個中小劇場，有時會係其他劇場演出，現時嘅兩個大劇埸分別係位於寶塚市嘅寶塚大劇場同位於東京嘅東京寶塚劇場，而東京寶塚劇場亦係後來演變東寶芸能，而中小劇場亦係位於寶塚市，係寶塚大劇場旁邊，通常都係新人公演先用，除左上述3個劇場外，重有4個指定劇場，分別係名古屋中日劇場，福岡博多座，大阪梅田芸術劇場及東京日本青年館。
寶威控股

寶威控股有限公司（英文：Burwill Holdings Limited，港交所：0024），簡稱寶威控股，係一間做鋼鐵貿易生意、物業租賃同發展、鐵礦開採嘅控股公司。
集團喺百慕達註冊，而主席兼董事總經理兼執行董事係陳城。
呢個集團喺1949年喺香港成立，主要係做鋼鐵生意，喺1989年正式喺香港聯交所上市，1990年再喺新加坡交易所上市。

事件
1993年集團收購咗中國謙華鋼鐵廠同埋成立謙華五金廠，做鋼管生產業務同加工業務；到1998年集團賣咗畀而家嘅主席陳城先生。
1998年起，集團不斷喺世界唔同地方開鋼鐵貿易嘅代表處，包括中國北京、俄羅斯莫斯科、瑞士盧格、印度邦加羅爾、意大利米蘭、土耳其伊斯坦堡等地。
1999年，成立金屬電子交易所集團有限公司（英文：WorldMetal），創辦金屬電子交易平臺，2001年喺香港聯交所創業板分拆上市，（港交所：8161），其後喺2005年改名做華彩控股有限公司，同埋轉型到主要做中國公益彩票業。
1999年，集團開中國商場業務，喺中國江蘇省揚州市起揚州時代廣場。
2009年，該公司宣布用總代價5億元，收購山東磁鐵礦51%權益。收購目標主要係從事鐵礦石開採、加工同銷售，擁有一個喺山東萊陽嘅儲量7.6億噸磁鐵礦，同埋有採礦權同4個勘探權。
2010年9月9號，公司喺新加坡交易所除牌。
2015年5月5日，公司用2000萬澳元，認購喺澳洲上市嘅哈薩克鉀肥（Kazakhstan Potash Corporation Limited）19.97%股權，認購價係0.2澳元。
寶安

寶安（粵拼：bou2 on1），喺中國廣東，舊稱新安（Sun On），家下係深圳市嘅市轄區，叫寶安區。佢原本係個縣，大清時叫新安縣，範圍包括而家嘅香港同深圳，民國改叫寶安縣，只淨低深圳部份。舊時香港同深圳原居民嘅籍貫，都會寫成「廣東寶安」。

名
東晉初期，東官郡下置寶安縣。轄境包括今日東莞同深圳，而寶安個名，出自寶山，個山之所叫寶，因爲佢有銀礦，產銀。座山喺今日東莞之內。《輿地紀勝》講，舊以山有寶，置場烹銀，名石甕場，今山中銀滓猶存。《方輿紀要》講，又東十里為寶山，昔嘗置場煎銀於此，名石甕場，久廢。大明拆開東莞縣，開新安縣。民國爲咗唔撞縣名，新安用返古名寶安。
寶安之名，亦反映古代，呢帶係金銀開始採之地。

地理
寶安響省城東南。今日寶安比以前細好多。

山
新安縣時，南有杯渡山（又叫「聖山」，古稱「屯門山」），東南有官富山，南有「老大鵬山」（家下嗌大嶼山）。三座山都喺家下香港境內。

水
新安縣時，東、西、南三面濱海。海中有零丁山，周圍係零丁洋。又南，頭沱濘、佛堂門、急水門、大嶼山、榕樹灣等澳，後四個響香港境內。
西北有永平河，頭接東莞九江水，向東南去到碧頭汛入海。

史
新安縣地圖
寶安縣響大明同大清時，叫新安縣。
新安縣城一帶，係東莞守禦千戶所，大明洪武十四年八月置。1573年，萬曆元年由東莞縣分返出嚟變新安縣。縣管埋大鵬守禦千戶所，同係洪武十四年八月置。縣東南有官富巡檢司、西北有福永巡檢司。
大清康熙六年，又將佢併入東莞，八年又分返出來。大嶼山設東涌所城。縣丞駐大鵬所。有福永、九龍二巡司。
1841年至1898年期間，英國先後分三次將新安縣嘅地攞去做殖民地，即係而家嘅香港。首先南便香港島，道光廿二年割畀英國。咸豐十年，又割九龍寨屬地。光緒廿四年，又拓租九龍司屬地二百方英里，訂九十九年約，置九龍關榷稅。
大清末年，開有廣九鐵路。
呢個代新安縣境，東北去歸善縣，西北去東莞縣，西南過海去香山縣，而南就係香港。
一九一二年中華民國成立，兩年後，一九一四年，新安縣改叫寶安縣。
一九四九年中華人民共和國成立，一九七八年搞改革開放，一九七九年將寶安縣改為深圳市，一九八二年分返出寶安縣。一九九二年，寶安縣併入深圳市，並將原本寶安縣西北，改叫寶安區，東北一忽，改叫龍崗區。
巴列維國王

巴列維國王，全名穆罕默德-禮薩·巴列維（Mohammad Reza Pahlavi，1919年10月26號—1980年7月27號），係伊朗巴列維王朝末代沙王，禮薩汗個仔，1941年到1979年在位。
巴列維王朝

巴列維王朝，又叫巴勒維王朝，國號伊朗帝國，係伊朗由1925年到1979年嘅王朝，由禮薩汗立國，到1979年爆發伊朗伊斯蘭革命而畀高美尼推翻。

歷史
喺1878年，禮薩汗喺伊朗北部馬贊德蘭省嘅小鎮出世。佢阿媽係嚟自格魯吉亞（當時屬於俄帝國），而佢阿爸就係當地人，亦曾經做過波斯嘅士兵。
愷加王朝因為英國、蘇聯勢力入侵波斯而變得衰弱，巴列維家族順勢取代咗愷加王朝嘅末代皇帝艾哈邁德沙·愷加，艾哈邁德沙·愷加退位，移居法國。伊朗伊斯蘭會議喺1925年12月12號召開制憲議會，宣佈禮薩汗做咗統治者，成立伊朗王國，巴列維家族成為咗王朝。
1935年，禮薩汗通知外國使節，將波斯國家名稱改叫做伊朗，伊朗係波斯嘅古稱。
1941年9月16號，由於英國、蘇聯入侵伊朗，禮薩汗被迫退位，佢嘅大仔穆罕默德-禮薩·巴列維就喺第二日登基，是為巴列維國王。
1963年，穆罕默德-禮薩·巴列維推行白色革命，希望將伊朗升呢做「世界第五強國」，包括咗土地改革、婦女獲得投票權、消除文盲。主要嘅基建計劃亦都陸續實施，中產階層湧現，令到伊朗喺二十年內成為咗中東一股不可忽視嘅經濟同埋軍事勢力，雖然白色革命為伊朗經濟同埋技術上嘅發展作出咗貢獻，但係一啲土地改革計劃嘅失敗，民主改革嘅缺失同埋嚟自地主、教會嘅強烈反對，最終導致1979年令國王落台嘅伊朗伊斯蘭革命。
巴列德埃喬

巴列德埃喬（西班牙文：Valle de Hecho）係西班牙亞拉岡威斯卡省一座城，住1千人。
巴利亞利海

巴利亞利海（Balearic Sea）係地中海嘅海，西面係伊比利半島，南面係阿爾博蘭海，東面係巴利亞利群島。
巴列姆期

巴列姆期（Barremian）係白堊紀早白堊世六個期入面嘅第四個期嘅地質年代，時間係129.4 ± 1.5 百萬年前到 125.0 ± 1.0 百萬年之前。個名嚟自呢個地質年代嘅典型地點法國普羅旺斯-阿爾卑斯-蔚藍海岸上普羅旺斯阿爾卑斯省巴列姆（法文：Barrême）。
巴列維王子

巴列維王子 ((1960-10-31)1960年10月31號—)，原名係禮薩·巴列維 (波斯文：رضا پهلوی‎，羅馬拼音：Reza Pahlavi)，係巴列維國王嘅大仔，喺伊朗革命之前曾經係伊朗王國嘅最後一位王儲。到革命之後，巴列維王子搬咗去美國維珍尼亞州度住。
禮薩·巴列維係伊朗王國嘅流亡政府伊朗國家議會（英文：National Council of Iran）嘅領導人，主要都係反對伊朗政府同埋支持伊朗民主化。
巴赫省

巴赫省（波斯文：د بلخ ولايت‎）係中東國家阿富汗嘅卅四個省之一。
巴西龜

巴西龜（Trachemys scripta elegans），正名紅耳龜，係一種原產美國，水陸兩棲嘅龜。
因為佢哋頭頂後面兩邊有兩條紅色粗紋，所以又叫紅耳龜，係龜類入面嘅優良品種。

原產地
巴西龜嘅原產地其實唔係巴西，而係生存喺北美密西西比河及格蘭德河流域。

說明
巴西龜又平又易養，好容易買到。而家俾唔少家庭當做寵物嚟養或者作為觀賞用寵物。巴西龜可能係世界上飼養最廣嘅一種爬行動物。
巴西龜因為大量掠奪同類生存資源，被列為世界最危險入侵物種之一。
巴貝肯站

巴貝肯站（英文：Barbican tube station）係英國倫敦地下鐵大都會綫、環綫、銀禧綫同漢默史密斯及城市綫嘅車站，屬第1收費區，喺大倫敦倫敦市。
巴赫奇薩賴

巴赫奇薩賴（Bakhchysarai）係烏克蘭克里米亞（而家由俄羅斯佔領）一座城，人口約莫3萬。
巴西高原

巴西高原係南美洲東部嘅高原，橫跨巴西東部、南部同中部，佔全國面積差唔多一半，面積有500萬平方公里。
巴貢水壩

巴貢水電站係馬來西亞最大水壩，亦係世界第43高混凝土面板堆石壩，喺沙撈越州加帛省巫拉甲（Belaga）拉讓江支流巴魯伊河，裝機240萬千瓦，2011年啟用。電站主體土建工程由中國水電集團同馬來西亞組成嘅馬中水電聯營體承建。

技術指標
2009年發電廠內部渦輪機
永久性水壩組件如下：
主水壩
地基以上高度為205 m，波峰長度為750 m，填充量為16,710,000 m3。
波峰喺海拔235 m（ASL），儲水最多去到232 m，營運水平最高228 m同最少195 m。
水塘範圍喺228 m ASL 係 695 km2同埋有一個集水區面積 14,750 km2。總存儲量為438億立方米。
消耗功率結構– 8個托架，帶16個捲簾門。
門控溢洪道 –混凝土閘口堰帶有滑槽同flip bucket，每秒可以處理15,000立方米容量。
電力隧道 – 8條直徑8.5 m嘅隧道，每條隧道長度760 m。
發電廠
地面動力站，四層，250 m 長 × 48 m 闊 × 48 m 高。
8個壓力鋼管動力總成，包括8條垂直軸法蘭西斯式水輪機，每個300 MW、8個風冷發電機，每個360 MVA，同埋8個油浸式變壓器，每個360 MVA。

傳輸線
傳輸線主要分為四個主要部分：
一條由巴貢到民都魯嘅160公里長高壓交流線路。275 kV線將令能量由巴貢水壩流向民都魯嘅變電站，然後流向Syarikat SESCO Berhad運營嘅沙撈越電網。
一條由巴貢到沙撈越丹戎巴里嘅660公里長高壓直流。呢條線嘅電壓為500 kV雙極型（兩極、正極同負極）。
一條高壓直流線由沙撈越丹戎帕里（Tanjung Parih）到柔佛州丹戎登加拉（Tanjung Tenggara），全長670公里。呢條線以海底500 kV嘅電壓通過3或4條電纜，每條電纜容量為700 MW。
作為嗰條傳輸線系統嘅一部分，將會喺巴昆同丹戎丹加拉建立兩個變電站。呢條高壓直流線將連接到由Tenaga Nasional Berhad經營嘅國家電網。

紀錄
完成後：
巴貢水壩將會係世界上最高嘅混凝土面板堆水壩（CFRD）。
以儲存量計，巴貢湖將會係馬來西亞最大嘅湖。
按面積計算，巴貢湖將會係馬來西亞最大嘅湖，即使喺高地山谷中位置各湖臂形狀較窄，所以地圖無顯示出嚟。
巴貢發電站將會成為馬來西亞最大嘅水力發電大壩，超過目前最大嘅Pergau大壩。
巴貢海底電纜將會係世界上最長嘅海底電纜，超過依家嘅挪威至荷蘭海底電纜[未記出處或冇根據]。
巴西雷亞爾

巴西雷亞爾（real brasileiro）係巴西嘅法定貨幣，1994年開始用。
巴西黑心肉

巴西黑心肉係2017年3月巴西凍肉嘅一單醜聞，涉及21間巴西肉廠，包括巴西最大肉商JBS同BRF。
巴西喺當地時間3月17號展開「劣肉行動」（葡文：Operação Carne Fraca；英文：Operation Weak Flesh），派咗1100個警察搜查6個聯邦州嘅194個地方。當局話經過2年嘅調查，發現巴拉那州（Parana）、米納吉拉斯州（Minas Gerais）同埋戈亞斯州（Goias）3個州嘅地方督察處職員收咗賄款，方便涉事肉商做劣質產品，包括用致癌化學物去掩飾劣質肉；用薯仔、大豆蛋白、水甚至紙皮混合雞肉。受賄嘅食品衛生官員喺冇監督情況下發出衛生檢驗證明。行動扣留咗2個JBS職員同埋3個BRF僱員等27人，33個政府人員被即時停職。
皆因巴西凍肉出口到全世界150個國家，所以引起好大影響，多國先後決定一刀切或部分暫停進口巴西肉類，包括歐盟、智利、墨西哥、中華人民共和國、韓國、香港、日本等。

香港
香港係巴西牛肉最大嘅出口市場，所有肉類計就排中國大陸後面做第二。有5間涉事肉商有送凍肉到香港，香港食物安全中心由3月21號開始暫時禁止所有巴西生產嘅冷藏、冰鮮肉類同埋禽肉入口，畀業界批評，而好多食肆就算無用涉事肉商，都一樣配合停賣用巴西凍肉嘅嘢食，令人客少咗選擇。
涉事嘅5間肉商係：
BRF S/A （火雞肉、雞肉、火雞內臟、雞內臟）
FRANGO D M INDUSTRIA E COMERCIO DE ALIMENTOS LTDA （雞腳）
FRIGORIFICO LARISSA LTDA （豬內臟、熟豬腸衣、熟豬內臟）
JJZ ALIMENTOS S. A. （牛內臟、牛肉副產品、熟牛內臟）
SEARA ALIMENTOS LTDA （雞內臟）
3月24號，食物安全中心宣布回收嗰21間巴西凍肉廠房已進口香港嘅肉類。
主要受影響嘅舖頭：

中國大陸
中國大陸係巴西肉類整體最大嘅出口市場。3月20號開始，商務部禁止入口巴西肉。

南韓
南韓喺3月20號暫停入口巴西雞肉，第二日因為證實唔係嚟自受污染廠房，3月21號就解除咗禁令。

日本
日本喺3月22號開始局部暫停入口巴西肉。

歐盟
歐盟喺3月20號開始局部暫停入口巴西肉。

瑞士
瑞士喺3月22號開始局部暫停入口巴西肉。

墨西哥
墨西哥喺3月19號開始全面暫停入口巴西肉。

智利
智利喺3月20號開始局部暫停入口巴西肉。
愛雲芬芝

愛雲芬芝（Edwige Fenech，1948年12月24號—）係20世紀意大利女演員同電影監製，1970年代拍過一系列鹹濕電影而出名。
愛靜閣

愛靜閣（英文：Agincourt）係加拿大多倫多士嘉堡北部一區，因為多亞裔人住，英文花名叫 ｢Asiancourt｣（亞洲人地頭），據官方統計，2021年人口 10 4423，華裔 4 4450 人，佔總人口 42%（母語係粵語嘅 1 7775 人，佔總人口 17%），南亞裔 1 5565，佔總人口 15%。不過一般人講嘅愛靜閣其實唔等於官方講嘅愛靜閣，例如，區入面嘅愛靜閣商場同多倫多公共圖書館嘅愛靜閣圖書館都係喺 Kennedy 西面；喺官方嘅角度啱啱出咗界，唔算愛靜閣區。
民間有唔同講法，原因可能係愛靜閣其實本來係一條村，但係條村從來都冇正式法人地位，以前條村嘅位置大概喺而今嘅雪柏大道夾 Midland 一帶，而今一般本地人會認為愛靜閣即係由南面嘅401公路、北面嘅士刁大道、西面 Victoria Park 同東面 McCowan 或者 Markham Road 左右包圍嘅地區。
愛靜閣係多倫多嘅主要華人區之一，可以話係非正式嘅唐人街（有啲非華人當佢係，但係華人唔當佢係:120），入面嘅慶龍中心係全北美第一個華人商場，但係已經打算清拆重建。
呢區地下鐵唔到；如果唔揸車，唔搭 GO 火車淨可以搭巴士。

名
愛靜閣嘅英文名其實係指法國加來海峽嘅一條村，喺法國嗰條村法文名叫 Azincourt，但係英文叫 Agincourt。當時，有個愛靜閣村嘅村民想政府喺村入面開間郵局，搵咗個魁北克省嘅國會議員幫忙，個議員肯幫，但係條件係郵局要改法文名，結果個村民㨂咗用英國喺百年戰爭打贏法國嘅 Agincourt 做名。
愛閃亮

《愛閃亮》（粵拼：oi3 sim2 loeng6；簡化字：爱闪亮；英文：Pearl），由美迅影視、劇酷傳播聯合出品嘅電視劇，翻拍自韓劇《加油！金順》，全劇共有70集（上下部），上部係《愛閃亮》、下部係《閃亮愛》，由江鎧同、范逸臣、徐正曦、江若琳等主演。題材以女性勵志做主，講述咗因意外成為單身媽媽嘅甄珠，點樣突破愛情、親情、友情嘅重重波折，最終收穫幸福嘅故事。2013年6月殺青，同年11月14號江蘇衛視首播。

劇情簡介
甄珠自細由佢阿嫲湊大，為咗實現做服裝設計師嘅夢想而努力學習。點知咁啱甄珠咁啱撞正精英何至偉，令甄珠心喐喐。2人突破重圍而結為夫婦同懷孕後，老公喺車禍死咗，留低甄珠同未出世嘅細路。後嚟甄珠決定住喺何家，係都要生咗嗌「小奇」個仔而做咗位單親阿媽。5年後，甄珠要兼顧細路同婆家之外，重搵機會做埋服裝生意。甄珠嘅善良同堅強重吸引咗富二代——張可峰同前夫——發小何屋企個仔——高然猛咁追。嗰時身患絕症嘅甄珠生母出面認返。後嚟甄珠原諒咗阿媽而完成換腎手術。經歷種種波折，最後可峰同甄珠終成眷屬。

製作
呢套劇喺2013年1月尾開始拍，同年6月拍完。
導演宋洋表示《愛閃亮》嘅主場景喺深圳拍，但係深圳天氣多變，深圳三四月份已經平均温度在28度－35度，而且成日突然落雨，令人防不勝防，「深圳的雨，不是下一下就停了，它是一下就好幾個小時，完全無法開工。剛剛還是艷陽高照，突然就大雨點打得人很疼地就下起來了。拍攝計劃就只能停」，並表示好多劇入面嘅大多數主場景像海邊花園洋房、范逸臣工作嘅醫院、同江鎧同工作嘅設計公司都係劇組自己起，。

電視劇歌曲
《愛閃亮》電視原聲帶由海蝶音樂製作，2013年11月19號喺網上發行。
曲序曲目填詞作曲演唱時長1.逆光飛翔（片頭曲）陳曦董冬冬范逸臣4:112.相信有緣（片尾曲）陳曦董冬冬路默依（feat.李陽）2:313.我的夢陳曦董冬冬李陽3:454.明天（插曲）陳曦董冬冬路默依3:35

收視率
同時段或交叉時段主要節目：
湖南衛視 《因為愛情有多美》／《最美的時光》／《咱們結婚吧》
浙江衛視 《金玉滿堂》／《老有所依》／《石光榮的戰火青春》／《女人幫》
東方衛視 《千金歸來》／《老有所依》／《我家的春秋冬夏》
深圳衛視 《一克拉夢想》／《千金歸來》／《烽火佳人》
安徽衛視 《打狗棍》／《閨中密友》／《我家的春秋冬夏》／《烽火佳人》
數據由央視索福瑞提供，調查範圍係四歲以上觀眾。
江蘇衛視版星期一至星期五一日3集。星期六、星期日時段播出綜藝節目，集數調整做二集。
排名只包括衛視，唔計央視。
愛高集團

愛高集團有限公司（英文：Alco Holdings Limited，港交所：00328）係香港一間視聽同資訊科技產品製造商，1968年由梁劍文創辦，初頭嗌「愛高電業有限公司」，生產原子粒收音機。1992年喺香港聯合交易所招股上市。前董事會主席、行政總裁兼執行董事梁偉成（Wilson Leung Wai Sing，—2021年12月28號）係第二代接班人。
公司總部喺香港新界沙田安耀街2號新都廣場11樓，喺廣東東莞厚街、長安等地區設有超過250萬平方呎嘅全自動化生產廠房。
愛門羅

愛門羅（英文：Edmund Lowe，1890年3月3號—1971年4月21號）係美國一個男演員。
愛門羅喺默劇年代已經開始演出，佢係一位多產嘅演員，參演過好多唔同類型嘅電影。佢擅長喜劇同冒險片，好多角色都充滿活力同幽默感。
愛門羅喺好多經典電影中有精彩嘅演出，包括《光榮何價》（What Price Glory?）同《Dinner at Eight》。佢嘅演技深受觀眾喜愛，有能力演繹出各種不同嘅角色。
除咗電影，愛門羅亦有參演過一啲舞台劇同電視劇集。佢喺演藝事業上有相當嘅成就，展現咗佢嘅多才多藝同對表演嘅熱愛。
愛鬥氣 愛上你

《愛鬥氣 愛上你》係套印度電影，喺2004年上畫。
呢套戲嘅主角有艾絲維亞莉巴強、馬田軒達遜。
愛頓艾維列治

愛頓艾維列治（英文：Alden Ehrenreich，1989年11月22號—）係一個嚟自美國嘅男演員，佢喺2005年出道，出名作品有《魔法新世代》同埋《奧本海默》。
愛門普頓

愛門普頓（英文：Edmund Purdom，1924年12月19號—2009年1月1號）係英國一個男配音員、舞台劇演員、電影演員、電影導演，1950年出道。
數碼電視

數碼電視（粵拼：sou3 maa5 din6 si6），中國大陸叫數字電視（sou3 zi6 din6 si6），臺灣叫數位電視，係拍、整、傳送同接收電視節目嘅環節，冚唪唥都用數碼信號嘅系統。

發展史
好耐之前，電視節目都係用接近成本低，高執行技術嘅電腦嚟搞，但嗰時傳輸信號時，畫質比較差。直到1980年代初期先至起步。1980年代中葉，日本有電子產品賣家睇啱咗喺度發展緊嘅數字電視技術，之後NHK代表團睇到美國嘅電子公司開始校電視嘅數字信號而有樣學樣。初期凈得好少節目數字化，直到1990年6月推出咗喺原先模擬信號基礎上，再考慮加多超過23種唔同嘅技術概念。之後其它國家開始有樣學樣，令數碼電視開始普及。
數碼資產

數碼資產（Digital asset）係指用數碼形式保存嘅資產，可以係任何被授權使用嘅文字、圖片、影片、同多媒體資源。喺廿一世紀初，新興好多喺區塊鏈上面嘅數碼資產，例如虛擬錢、數碼貨幣、數字證券型代幣（Security tokens）、同NFT等。
數碼貨幣

數碼貨幣（英文：digital money）係一種數碼資產，指淨係存在於電子空間嘅錢，例子有位元幣（Bitcoin）、以太幣（Ether）等。
數碼通

數碼通（英文：SmarTone，港交所：00315）係香港一間電訊公司。1999年12月6號至2001年6月1號係恒生指數成份股。
數碼鐘

數碼鐘或跳字鐘係用數碼方式顯示時間嘅鐘，同傳統用指針顯示時間嘅鐘相對。數碼鐘會透過螢幕直接顯示時間嘅數字。
數碼音訊播放器

數碼音訊播放器（英文：Digital Audio File Player；簡稱DAP）係一種專門播放數碼音樂嘅流動產品，呢樣嘢通常使用硬碟儲存音樂檔案，譬如MP3、WMA、AAC同埋FLAC噉，即係大多數人口中所講嘅MP3機。

概要
響MP3格式仲未發表之前，多數人普遍用CD同MD聽歌。到咗千禧年代互聯網開始發達之後，人哋開始用電腦光碟機將MP3檔案通過燒錄方式製作，使用一隻普通嘅CD-R / RW便可收聽10個鐘嘅音樂（MP3 CD）。除此之外，亦有體積更細嘅產品問世，譬如iPod mini、iPod nano等。
龔永德

龔永德，香港親中陣營政治人物，商人兼會計師，高翹顧問有限公司主席、畢馬威會計師事務所中國區企業主管合夥人。

選舉經歷
喺2021年9月，佢成為香港特别行政區選舉委員會委員(港區全國政協委員)。2022年，佢喺李家超無提政綱嘅情況下，有份提名李家超參與2022年香港行政長官選舉。
龔廣培

龔廣培係香港親中派政治人物兼教育界人士。

選舉經歷
喺2021年9月，佢成為香港特别行政區選舉委員會教育界當然委員。
龔楊恩慈

龔楊恩慈，BBS，JP，香港建制陣營（商界親中派）政治人、商界人士，中銀香港前任副總裁，老公係龔振邦。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會金融界委員。之後，佢有份提名林鄭月娥參與2017年香港行政長官選舉。
喺2021年9月，佢當選成為香港特别行政區選舉委員會香港僱主聯合會界別委員。2022年，佢同馮婉眉、胡家驃獲選香港賽馬會董事，填補王䓪鳴、鄧日燊、陳南祿遺留嘅空缺。
龔柯允

龔柯允（英文名：Karen Kong，1984年12月7號—），原名龔建思，係馬來西亞華裔女歌手，2006年響馬來西亞出道，主要唱華語歌，但都唱過馬拉話歌，2014年加入香港樂壇。
龔照勝

龔照勝（粵拼：gung1 ziu3 sing3，1955年3月29號—2016年3月18號）係臺灣銀行家，做過臺灣糖業公司董事長同第一任中華民國金融監督管理委員會主任委員。

生平
龔照勝生於台東縣關山鎮，屋企八個兄弟姊妹之中排最細。阿爸係一名煙酒零售商，經同業支持下，成為台灣煙酒公賣區配銷處主任。其中姑姑開設藥廠，賣止痛藥，五分珠。
喺國立交通大學海洋運輸學系，取得學士學位。留學美國，1983年取得印第安納大學商學碩士。畢業後返台灣，進入新加坡銀行工作。此後一直喺台灣嘅外商銀行界工作，2000年任瑞士信貸第一波士頓銀行台灣區總裁。
喺2000年總統大選時，支持陳水扁陣營。喺陳水扁政府時期，2001年，以瑞士信貸第一波士頓銀行台灣區總裁身份，組織銀行招商團，跟財政部長顏慶章出訪歐洲，招募歐洲銀行前嚟到台灣投資。因為噉，瑞士信貸第一波士頓銀行受到中華人民共和國嘅政治壓力，喪失喺中國嘅承銷權以及幾個信貸案，龔照勝喺2002年被迫退休。龔照勝控告瑞士信貸，獲得資遣費。喺2002年至2003年間，任東森美洲台顧問。
於2003年，龔照勝出任台灣糖業公司董事長。2004年7月1號任金管會首任主任委員。
2006年，俾當時台灣糖業董事長余政憲告發，檢方起訴龔照勝，認為佢喺台糖公司董事長期間，涉入三項台糖弊案。龔照勝話自己清白，拒絕請辭，俾當時嘅行政院長蘇貞昌將佢停職，撤換其中金管會主委一職，並移送監察院調查。呢三項弊案，分別喺2008年、2009年及2010年獲判無罪。龔照勝喺2009年另外提起行政訴訟，希望撤銷停職命令，但敗訴。此外，喺2006年，經法務部調查，龔照勝喺擔任台糖董事長期間，漏報名下財產，判罰12萬元。喺2008年，龔照勝遭監察院彈劾。
2016年，同友人聚餐時，因心肌梗塞去世，享年61歲。
龔琳娜

龔琳娜（粵拼：gung1 lam4 naa4；簡化字：龚琳娜；英文：Gong Linna；1975年8月1號—），貴州貴陽人，中國民族音樂女高音歌唱家，攞過中國中央電視台全國青年歌手電視大獎賽民族唱法專業組銀獎。2010年因演唱《忐忑》嘅視頻喺網絡上流傳。2012年12月先推出新歌《法海你不懂愛》同《金箍棒》。

早年
龔琳娜5歲上台唱歌；7歲時，跟「貴陽苗苗藝術團」喺全國巡演；12歲，就代表「中國少兒藝術團」去法國演出。
1992年，佢考入中國音樂學院附屬中學，跟鄒文琴教授學習民族聲樂拜師，之後升入中國音樂學院。鄒文琴嘅教學方法開明，畀龔琳娜保持真聲，仲學唱各地戲曲， 大學期間佢攞咗文化部「民歌狀元」稱號。

步入音樂界
1999年大學畢業後，佢考入中央民族樂團，做獨唱演員。2001年，出個人首張專輯《孔雀飛來》。嗰張專輯攞過「中國廣播新歌金獎」、「中華民歌廣播大擂台十大金曲」、同「中國民歌排行榜第一名」。

活躍歐洲
跟佢個人嘅講法，2002年因為唔想做「晚會歌手」，「千人一聲」嘅模式同套路，都無法忍受國內音樂界濃重嘅咪咀氛圍，而離開中國去歐洲發展。。之後，住喺德國嘅龔琳娜活躍於歐洲世界音樂嘅舞台。2002年—2008年，佢同老公、對中國音樂幾有研究嘅音樂制作人、作曲家、德國人老鑼合作，錄咗《五行—琉璃光》、《走生命的路》、《靜夜思》、《走西口》同《弦歌清韻》等五張唱片唱片。 喺歐洲期間，佢受過德國「TFF RUDOLSTADT」音樂節、芬蘭民族音樂節、法國世界音樂節、比利時歐羅巴藝術節等國際音樂節邀請，搞過幾場獨唱音樂會。2009年，攞咗歐洲「聆聽世界音樂」最佳演唱大獎。評審會評價佢係中國新藝術聲樂嘅開拓者。

單曲《忐忑》
《忐忑》，係佢個人第四張專輯《靜夜思》入面嘅一首原生態歌曲。佢係「2010年北京新春音樂會」上唱嗰首歌嘅視頻，喺同年5月被網友上傳到人人網。視頻入面無歌詞嘅咿呀演唱，同佢演唱時誇張投入嘅表情，令佢喺網上迅速傳播，並被網友封做「神曲」。 喺呢幾個月入面，視頻被播咗10萬次，仲有無數網友、甚至一啲名人爭住學同模仿。
憑住《忐忑》，龔琳娜嘅知名度迅速提升，一時間武漢、天津邀請佢搞咗個人作品音樂會，湖南衛視、山東電視台、北京電視台請佢出席演唱會。2010年10月，闊別中國8年嘅龔琳娜舉家回國定居。

《法海你不懂愛》、《金箍棒》
2012年—2013年新舊歲交替佢係跨年晚會嘅《法海你不懂愛》，所出新歌因歌詞同表演被指戲謔佛教，被佛教界嚴正抗議同要求致歉，被叫做法海事件。

《全能星戰》
2013年夏天，佢參加音樂類節目《全能星戰》。首場唱搖滾版歌鄧麗君、王菲名曲《明月幾時有》受到熱議同關注。 而喺後幾場入面，佢依次演唱雲南民歌《小河淌水》、瑪麗蓮夢露經典曲目《I Want Be Loved By You》、戲曲串燒《忐忑》、王菲《致青春》、周杰倫《雙截棍》等曲目，直到2013年11月22號嘅節目唱原創作品《山中問答》同周杰倫《迷叠香》後遭到淘汰。其中，《小河淌水》同戲曲串燒《忐忑》有較大嘅關注同好多好評。

《歌手2019》
2019年3月，加盟湖南衛視《歌手2019》、為終極補位歌手，喺第四輪踢館賽遭到淘汰，之後喺突圍賽演唱《青藏高原》以第三名突圍成功，喺4月12號未能晉級總決賽第二輪。

家庭
佢同最初嚟中國學習古琴嘅德國音樂人老鑼（Robert Zollitsch）喺2004年2月結婚，並生咗兩個仔海酷、雅酷。
布吉街道

布吉係中國深圳龍崗區一地，行政上係條「街道」，叫布吉街道，面積30.89平方公里。「布吉」個名嚟自當地原名「莆隔」嘅客家話發音。
布吉舊時係鎮，叫布吉鎮，2004年將佢改做街道，同時拆出坂田、南灣兩個街道，再響2016年拆出吉華街道。
布吉文

布吉文係南島語系馬來-波利尼西亞語族嘅一種語文，主要喺印尼南蘇拉威西用，約莫有500萬人用。
布吉市

圖章Lua error in 模組:Location_map at line 508: 搵唔到所指定嘅位置地圖定義。無論係〈Module:Location map/data/泰國〉定〈Template:Location map 泰國〉都唔存在.國家 泰國建立17 3 1912年面積 • 總計12 平方公里（5 平方英里）人口（2014年12月31號） • 總計77,610 • 密度6,500/平方公里（17,000/平方英里）網站www.phuketcity.go.th布吉市嘅地圖
布吉市政廳
全布吉最舊間銀行
布吉市（泰文：เทศบาลนคร ภูเก็ต，英文：Phuket City）係泰國布吉府嘅中心，2004年以前叫布吉鎮，家下重好多人咁叫；不過自從嗰年已經升格為「市」。人口七萬五仟幾，離布吉機場四十幾公里。
呢度有布吉唐人街姚華樂路（又叫耀華力路），重有好多馬路、學校、醫院。
布吉站

布吉站係深圳地鐵一個站，喺深惠路布吉站東廣場，隔離係連接廣深鐵路同埋京九鐵路嘅深圳東站。
布吉站係龍崗線同埋環中線唯一一個轉車站，龍崗線月台喺2010年12月28號正式啟用；而環中線月台就喺2011年6月22號啟用。
布哈拉

布哈拉（月即別文：Bukhara）係烏茲別克第五大城，人口有25萬。
布呂特倫

布呂特倫（Brüttelen）係瑞士中部一個城鎮，由伯恩州負責管轄，面積6.62平方公里，海拔高度449米，2011年人口559，八成人口信奉基督教，人口密度每平方公里84人。
市瀨秀和

市瀨秀和 ，係日本嘅一個男演員同配音員，出名嘅配音作品有超人力霸王高斯。

配音作品一覽
呢個表唔完整，歡迎加料。
市盈率

市盈率係股票估值嘅一種指標，係將每股嘅價錢除以過去一年嘅每股盈利得出一個倍數，又或者用公司市值除以年度盈利。兩個計法結果都係一樣。理論上市盈率越低就越抵買，但唔同地方、行業、時間嘅市盈率唔係太適合直接比較，而且重需要睇埋其他因素先至可以做判斷。
市瀨菜菜

市瀨菜菜（1997年8月4號—）係日本足球員，踢後衞，曾經喺2017年為日本女子足球代表隊出場6次。
市花

市花係攞嚟代表個城市嘅花。好似澳門嘅市花就係蓮花，香港就係洋紫荊。
市道165號

市道165號 後庄－官田 ，喺臺灣嘉義縣、臺南市兩縣市之間嘅南北向市（縣）道。北起嘉義縣中埔鄉後庄，南至臺南市官田區，全長共計37.107公里（公路總局資料）。
市民日報

市民日報（Jornal do Cidadão）係份嚮澳門出版嘅報紙，1944年8月15號何曼公創辦。家下每份賣澳門紙2蚊。
2002年開始有設網上版。2003年市民日報畀澳門博彩股份有限公司收購。自此以後，發行量多咗，之不過佢嘅新聞、文章、廣告同立場都偏向唱好澳門博彩。

出面網站
〈市民日報〉。
1999年8月《市民日報》由促進發展貿易有限公司收購
市轄區

市轄區（粵拼：si5 hat6 keoi1）係中文入邊，對城市所設嘅一種行政區劃類型嘅指稱。一般簡稱爲區。

中國大陸嘅市轄區
喺中國大陸地區，按照憲法，「市轄區」係直轄市同埋較大嘅市（中文：較大的市）嘅城區劃定嘅行政分區。實質上絕大部份嘅地級市都有設區。喺中國大陸法律度有個術語叫做「設區嘅市（中文：設區的市）」，就係指設有市轄區嘅建制市（直轄市除外）。
雖然有啲市轄區屬於直轄市，有啲屬於地級市，但所有嘅市轄區喺政區層級上屬於縣級行政區。直轄市嘅市轄區同地級市嘅市轄區之間嘅區別在於，管佢嘅上頭係省級定係地級。目前中國有兩個副省級市轄區（中文：副省級市轄區）（上海嘅浦東新區、天津嘅濱海新區），佢哋都重係縣級政區，只不過佢哋地位特殊，權限接近省級。市轄區以下嘅行政分區係鄉級行政區，大城市同埋發達地區嘅市轄區管轄嘅區域以街道為主，呢啲街道係區政府嘅派出機構，直屬於上頭，無自己嘅政府；工業化、城市化發展過程中嘅城市以鎮、鄉為主，鄉、鎮有自己嘅政府。
市轄區同其他縣級行政區相比，顯著嘅特點就係佢係城市主體嘅一部分；人口密度大，流動人口集中；居民以城鎮人口爲主或佔有好大比例；文化、經濟同埋貿易發達。 不過有啲市轄區有廣闊嘅郊區、鄉下。
一般來講啲市轄區嘅政區名係喺地名之後加個「區」字，不過縣轄區亦以「區」字收尾，佢同市轄區唔同，市轄區係縣級政區，縣轄區係鄉級政區（高過一般嘅鄉級政區）。

臺灣嘅市轄區
喺二戰後嘅中華民國，區為直轄市（又稱「院轄市」，目前有五個：台北市、高雄市、新北市、臺中市、臺南市）同埋省轄市嘅下級行政區域，相當於縣以下嘅鄉、 鎮、縣轄市層級，英文翻譯係「District」。
喺中華民國嘅地方行政區劃當中，只有直轄市同埋省轄市之下先有「區」嘅單位，而且只可設區。 台北市喺1968年由省轄市升格為院轄市嘅改制過程入邊，幾箇原屬臺北縣嘅鄉、鎮併咗入臺北市，而且都改為區，之後喺1990年又有整併，形成咗今日台北市十二個區嘅編制。另外，南部嘅高雄市，同埋基隆市、新竹市、嘉義市呢三個省轄市，亦各自有佢哋自己嘅區。台灣嘅區同鄉、鎮、縣轄市一樣，都係以公所（區公所）為行政辦事單位，之下轄里，里之下又轄有鄰。 區長由市長指派，四年一任。
市道101支線

市道101支線，由新北市三芝區北新莊通去陽明山小油坑陽金公路（ 台2甲線）嘅一條路，又叫巴拉卡公路（巴拉卡、百拉卡、百六戛），長10.740公里。
呢條路係1952年由國軍工兵部隊用半年起出嚟嘅戰備道路。由於條路又窄又彎、坡度亦大，所以唔畀甲類大客車通行。呢條路沿線有于右任墓、大屯自然公園、二子坪遊客中心（大屯山登山口）等。
市道101號

市道101號 三芝－淡水，北起新北市三芝區台二線外環道東端，南到新北市淡水區淡水國小前，全長17.173公里（公路總局資料）。 有一條支線。
平德拉河

平德拉河（俄文：Пиндра）係俄羅斯一條河，位於堪察加半島，河道全長約18公里，河水主要嚟自融雪如雨水，最終注入堪察加河，係三文魚嘅產卵地。
平度

平度係中國山東青島一個縣級市，總面積3167平方公里，人口136萬。
平康

平康（韓文：평강군／平康郡 Phyŏnggang gun */?）係朝鮮民主主義人民共和國江原道嘅一個郡。
平息風浪

平息風浪係《聖經》記載耶穌嘅神蹟之一，喺《馬太福音》、《馬可福音》同《路加福音》都有記載。

聖經譯文
「
耶穌上咗船，門徒跟住佢。海突然打起猛烈嘅風暴，令到隻船差啲俾海浪淹沒，但係耶穌瞓着咗。門徒去叫醒佢，話：「主啊，救命呀，我哋就快冇命喇！」耶穌話：「點解咁冇膽呢？你哋嘅信心太細喇」於是佢起身，斥責風同浪，風浪就平靜咗。所有人都好驚訝噉話：「呢個究竟係邊個？連風同海都聽佢話。」
」

——《馬太福音》8章23-27節
「
嗰晚，耶穌對門徒話：「我哋過去對岸。」門徒離開眾人，耶穌已經喺船上，佢哋就請佢一齊去；另外有其他船一齊去。忽然打起大風，波浪打入船度，隻船幾乎滿晒水。耶穌喺船尾度，枕住枕頭瞓咗。門徒叫醒佢，話：「老師！我哋快冇命喇，你唔理咩？」耶穌醒咗，斥責風，向海話：「止息喇！平靜喇！」風就停咗，海面就平靜落嚟。耶穌對佢哋話：「做乜咁冇膽呢？你哋重未有信心咩？」佢哋就好驚，大家都話：「呢個究竟係邊個？連風同海都聽佢話。」
」

——《馬可福音》4章35-41節
「
有一日，耶穌同門徒上船，佢對門徒話：「我哋去湖嘅對岸。」佢哋就開船。船行緊陣，耶穌瞓着咗。湖上突然有一陣狂風，船滿晒水，好危險。門徒去叫醒佢，話：「老師！老師！我哋就快冇命喇！」耶穌醒咗，斥責狂風大浪，風浪就停咗，平靜咗。耶穌對佢哋話：「你哋嘅信心喺邊呢？」佢哋又希奇又驚慌，大家都話：「呢個究竟係邊個？連風同海都聽佢話。」
」

概覽
耶穌吩咐門徒夜晚過海去格拉森，係要醫治嗰啲俾鬼附嘅人，可以見到耶穌愛靈魂嘅心。當時已經天黑，有幾個門徒係漁夫，熟悉船隊運作情形，所以話係門徒將耶穌一齊帶去。耶穌身體好攰瞓咗，因為佢係完全嘅人，佢所施行嘅神蹟證明佢亦係完全嘅神。
加利利海係一個四面環山嘅大湖，清涼嘅山風從群山嘅峽口撲向湖面，激起巨浪；耶穌同門徒都知道係好危險，依然過去。對門徒嚟講係佢哋嘅本行，有咩風浪未見過，所以，當善於航海嘅門徒見到隻船就快沉，只有向耶穌求救：「你唔理咩？」。耶穌用斥責嘅口吻叫海平靜落來，海就立即風平浪靜；善於航海嘅門徒知道呢個情況並唔係出於自然。
平成

平成（へいせい）係日本上皇明仁（或平成天皇）嘅年號，昭和之後，令和之前，由公元1989年1月8號開始到2019年4月30號平成天皇退位嘅時候結束。

出處
平成係出自《史記·五帝本紀》入便嘅「父義，母慈，兄友，弟恭，子孝，內平外成。」同埋《尚書·大禹謨》入便嘅「俞！地平天成，六府三事允治，萬世永賴，時乃功。」，取其「內外、天地能夠平和」嘅意思。
平成係日本楔位文，重未完成，麻煩你幫手補充內容。
張珪

張珪 (元朝)：元朝嘅大臣，元仁宗、英宗同泰定帝三朝嘅宰相。
張珪 (明朝)：明朝嘅大臣，喺嘉靖時期做福建布政司參議。
張琳平

張琳平，香港親中派政治人。

政治立場
佢係香港親中派嘅一員，喺2015年1月曾經就政改向立法會提交建議書，反對公民提名以及擴大界別分組委員選舉嘅選民基礎。
張琳芃

張琳芃（粵拼：zoeng1 lam4 pung4；簡化字：张琳芃；1989年5月9號—）係中國男子足球國家隊足球員，山東濟南人，踢後衛。而家效力緊中國足球超級聯賽嘅廣州恆大。

職業生涯
佢細個嗰陣最先去練田徑，但係佢就噉鍾意咗足球。變咗濟南泰山將軍（而家係山東魯能）嘅波迷，之後就開始學踢足球。佢先去咗濟南正利足球學校，之後又去到青島海牛足球學校嗰邊學踢波。跟住喺1999年去咗廣東名峰隊而代表第一次聯賽出場。一年之後俾上海隊收購咗。2006年俾人送咗去上海東亞隊（而家係上海上港隊）重做埋波隊嘅副班長。
2010年11月，張琳芃被廣州恆大買低咗，轉會費係1200萬緡人民幣。
張瑋桓

張瑋桓（英文：Eudice Chong，1996年4月22號—）係香港女網球手，美國紐約出世，參加過2018年耶加達亞運。
張珺

張珺（Alia Cheung，1990年11月11日—），係香港女模特兒，亦係保險顧問。佢曾經參加「高達最受歡迎美少女」比賽攞到冠軍，亦拍過銀行同化妝品廣告。2016年，佢參選「大閘蟹小姐競選」而畀人談論。
暖水袋

暖水袋係種日用品，入面可以裝熱水，用嚟保暖。
暖暖區

暖暖區係臺灣基隆七個行政區之一，喺基隆嘅東南。
暖爐

暖爐係件釋放熱力嘅架生。因為通常都用電發熱，所以又叫電暖爐。

種
暖爐可以係件電器，靈件有電阻，將電變成熱能。
亦可以成個系統，天氣凍嘅地方，整暖間屋係必要，所以，成個系統咁做。種類多啲。舊時多用蒸氣，因為蒸氣唔使加壓就可以上到高層。亦有用熱水或滾水。有啲用油。
暖鋒

暖鋒（粵拼：nyun5 fung1）係氣象學入面——鋒面嘅一種，原理由暖氣團主動向冷氣團推進，取代咗冷氣團原有位置而形成。由於冷氣團密度大，暖氣團密度細，所以冷暖氣團撞埋一齊時，暖氣團會直接升到冷氣團上邊，出現暖氣團主動上升嘅現象。
天文台畫天氣圖時，一般將暖鋒畫成帶有好多方形或半圓形嘅白或紅線條。

過境順序
暖鋒過境通常會出現以下情況：
總而言之，暖鋒過境時嘅大體規律係鋒前有降水。
暑期工

暑期工係以放暑假嘅學生做對象嘅短期工作，北半球一般只會響7月同8月出現。老細可以用低啲嘅成本搵人幫手，而學生就可以搵快錢同累積工作經驗。
暖床器

喺廿世紀前，暖床器（英文：bed warmer / warming pan）係氣候比較凍嘅歐洲地區常見嘅一種架生：喺冬天嗰陣，啲歐洲人好興攞金屬造嘅容器（形狀多數似平底鑊），擺啲餘燼喺裏面；跟住佢哋就會將件暖床器擺喺床上面，等張床一路都暖笠笠。
到咗廿一世紀初，暖床器已經好少人用，因為容易引起火燭。
暗

暗，唔光嘅狀況，亦叫冥。暗本來就講 夜晚，講好似夜晚咁光唔夠。而冥就為上下冚住，無光嘅狀況。
人眼本來夜視唔係咁好，無乜光下，會無晒色。再暗啲就完全睇唔到，所有嘢都黑鼆鼆。廣東話而言，亦有講「黑咪嗎」。有啲夜行動物，視覺感光好過人好多，甚至勁得滯，唔可以日間睇嘢，佢哋睇嘢自然無咁暗。
地球而言，日沉到地平綫十八度之下，日光就會消失，西洋叫佢全暗，唐字叫夜嘅含義。由於入夜之後，人不善於暗嘅狀況，夜行會有危險，有恐懼之心，亦有相關比喻。
夜有月光時會無咁暗，但喺朔嗰陣，就完全無光，會好暗。日食月食亦會突然間變暗。古人見日食，尤其得人驚。
日間較見暗，就為烏雲密佈之時，日光完全畀雲遮擋，天地間頓時昏暗。
政治唔好嘅嘢，不為人知嘅，叫黑暗，借用咗黑同暗來表示。

文
英文寫做dark，化成名詞則為darkness。
日文暗寫為闇。
黑暗，政治同宗教用語，借用黑同暗來講惡。但亦實際講啲不為人知，或者唔太清楚，唔喺人所見嘅嘢身上。
政治由於好多唔見得光嘅操作，所以就叫黑暗。社會亦同樣有好多不為人知嘅惡，亦同樣叫黑暗。
宗教具有二元特色，通常有光明同黑暗對立。好似拜火教、明教之類，光明戰勝黑暗。基督教雖然為一神教，但亦有魔鬼依啲黑暗角色，以彰顯神嘅光明。
日本電子遊戲，經常以光明同黑暗做題材，如魔界為之黑暗。但通常講成暗黑。同樣為小說、漫畫、卡通片同電影嘅題材。
西洋史有所謂黑暗時期，指羅馬帝國沒落，歐洲轉入蠻人之手。相對於羅馬帝國嘅光輝時期，文明就墮落咗咁，直到文藝復興。但查實亦無咁黑暗，歐洲亦一直有進步。

美術
明暗對比。構圖以暗為主。
美術經常用明暗對比。暗色有深沉嘅感覺，用來營造氣氛。
廣東道遊樂場

廣東道遊樂場，香港公園之一，遊樂場之一，喺九龍官涌，廣東道官立小學側，九龍公園西北山腳，地埗廣東道一百七十六號，英文叫Canton Road Playground。行政上歸油尖旺區。設施有羽毛球場。歸康樂及文化事務署管。
廣東道遊樂場有梯級上到去九龍公園。
廣東迎賓館碧海樓

明細原名碧海樓類型酒店用途酒店舊用途別墅（1931～1949）代理總統官邸（1949）中共華南分局住宅（1949～1957）建築風格別墅設計SOM公司構造設計劉紀文（1931年）廣州市設計院（1957年）構造鋼筋混凝土結構佔地面積9,832m²樓數3高度10 米落成1931年改築1957年、1984年、2012年喺邊 中國 廣東 廣州 越秀區廣東迎賓館入面，北邊區域範圍。座標23°07′47″N 113°15′40″E﻿ / ﻿23.129611°N 113.261175°E﻿ / 23.129611; 113.261175保護形式廣州市歷史建築保護單位廣州市人民政府登記名廣東迎賓館碧海樓號GZ-01-0060登錄2014年1月26號
廣東迎賓館碧海樓
係中國廣東廣州嘅西班牙式園林別墅，1931年起好，位置喺越秀區廣東迎賓館入面偏北嘅位。而家係廣東迎賓館嘅酒店住房地方。

史
1931年，嗰時廣州市長劉紀文喺凈慧公園入面起咗間西班牙式園林別墅嚟接待民國政府嚟廣州嘅軍政大員，初期屬蘭苑迎賓館嘅一部分。由於民國政府行政院喺1949年2月5號南下搬到廣州，所以別墅成為李宗仁代理總統嘅官邸。1949年10月14號之後成為中共華南分局嘅居住接待地方。1957年，由於中國大陸唔停噉擴大外交，加上蘭苑迎賓館已經唔啱使，所以廣州市設計院設計兼改造過間樓，直到1960年起好為止。1962年5月改名做「廣東迎賓館」後，先後出現三次改造，2000年時被列為廣州市近代優秀建築；2014年1月26號被列為廣州市歷史建築。

風格
佢屬廣東迎賓館一部分，入面有71間客房、9間中餐廳同埋3間會議室，建築面積9832m²。初期係西班牙式園林別墅結構，1957年擴建改造時，喺原有嘅西班牙式園林別墅結構基礎上，加咗細梁磚混凝土技術而向東西兩邊延伸。外樣似嶺南建築啲風格噉。喺正門同西門前分別有兩隻喺大清順治七年（1650年），由靖南王府第整好嘅石鼓響度。
廣東道官立小學

廣東道官立小學（英文：Canton Road Government Primary School）係香港九龍尖沙嘴一間官立小學，喺廣東道178號，近住九龍公園，1959年創校。2000年9月佢嘅上、下午校合併做一間全日制小學。

未來發展
教育局喺2020年8月直接批出位於安達臣道石礦場發展計劃之內、鄰近R2-6號用地居屋屋苑嘅一幅小學用地，畀廣東道官立小學重置之用，預期喺2025-26年落成，將會係西貢區嘅第二間官立小學（第一間係將軍澳官立小學）。但係，由於新舊校址距離好遠，廣東道官立小學喺2020-2025年暫停收生。
廣東道站

廣東道站係香港九龍南綫擱置咗唔起嘅車站。

原建議
廣東道站興建方式同起尖東站一樣，掘開廣東道路面。後來，擁有海港城業權嘅九龍倉集團提議將海港城嘅地底停車站改建成車站。建議得到廣東道商戶一致贊成，認為做法可以減少工程期間對商戶嘅損失，起好通車後，又可以帶旺廣東道一帶。
不過當時嘅九廣鐵路公司同埋九龍倉集團喺2004年12月6號正式宣佈，否決起廣東道站嘅可能。因為雙方未能就高達18億港紙嘅拆卸及重建費達成共識。當時九鐵要求九龍倉分擔起廣東道站嘅18億成本，九龍倉認為起公共基礎設施嘅錢唔應該由私人機構承擔。九鐵聲明就透露，廣東道站嘅客量預測比原先估計差，預計加設廣東道站，九龍南綫喺非假日客量只會額外增加17,000人次，整個項目回報率會進一步下降，財務未見樂觀，所以至尋求資金，共同承擔建站費用。

結果
2005年1月7號，特區政府刊憲落實唔起廣東道站。行政長官同行政會議喺2005年6月24號正式通過九龍南綫方案，中途會喺廣東道政府合署西面起柯士甸站，方便去中國客運碼頭坐船過境嘅旅客。
廣東辣椒醬

廣東辣椒醬係廣東式辣椒醬，主要用辣椒、醋同蒜，辣中帶酸，通常配粉麵或者蘿蔔糕食。
廣東通志

廣東通志係明朝郭裴編寫嘅一本關於廣東嘅通志。本書記低當時廣東行省嘅事蹟、氣候、風俗、水利、人物、藝術文化等等。
喺廣東通志之前，關於廣東嘅專書唔多。史書只係提過兩部，《隋書‧經籍志》裏面載有楊孚嘅《交州異物志》、《唐書‧藝文志》載有王範嘅《交廣二州記》。《廣東通志》可以話係廣東志之始。之後宋朝王靖撰寫嘅《廣東會要》開始有方誌嘅雛形，但係志嘅話要到明嘉靖十四年戴璟先至成稿，到咗嘉靖三年同十七年黃佐先至相繼成為志，到萬曆二十九年郭棐再纂通志，較之前嘅志更為詳備。能夠噉樣，係同郭裴廿幾年努力分唔開。可以講，《粵大記》同《嶺海名勝志》兩部專志，幫《廣東通志》做足咗資料準備。

內容
廣東通志裏面分藩省志同郡縣志。卷首有戴耀彦、李時華彦、陳鳴華彦、袁茂英彦。正文分藩省志十三卷，有十一門；而郡縣志有四十九卷；藝文志三卷、有三門；外志七卷，有十門。書中記載關於輿圖、分野、沿革、氣候、事紀、學校，風俗、城池、公署、坊都、驛鋪、橋渡、水利、戶口、鹽鐵、賦役、兵防、壇廟、亭榭、古迹、墳墓、土產、職官、選舉、名宦、流寓、人物、藝文、外志各方面，內容豐富、體例獨特，係各地方誌中少見。將仙釋、寺觀二門列為外志，有佢獨到之處。

纂修史
《廣東通志》由明《廣東通志初稿》計起，編修咗六次。《廣東通志初稿》共分四十卷，喺明朝嘉靖十四年（1535年）由戴璟用短短兩個月來纂修。內容包括分野、山川、政紀、行次、疆域等五十多門。第二次纂修，嘉靖三十六年（1557年）由黄佐負責，到咗1561年先至完成。全書分七十卷，內容分為十一門六十九類，人物門佔三分之一嘅篇幅。第三次纂修，明朝萬曆二十七年（1599年)由郭裴、王學曾、袁昌祚等人負責，到咗1602年完成。全書分七十二卷，內容分為三十五門。第四次纂修，喺清朝康熙十四年（1675年）由金光祖負責，康熙三十六年（1697年）完成。全書分三十卷，共三十門。第五次纂修，清雍正八年（1730年）由郝玉麟負責，第二年完成。全書分六十四卷，共三十五門。第六次纂修，清嘉慶二十三年（1818年）由阮元負責，道光二年（1822年）完成。全書分三百三十四卷，共十九門六十八目。
另外，民國期間有兩部《續廣東通志》未成稿。佢哋分別係：民國五年（1916年）由朱慶瀾修輯、梁鼎芬編纂，記錄由清顺治元年到宣统二年嘅事情。民國廿四年（1935年）修，廣東通志館纂修。原稿一百二十册 ，記叙事自清順治元年（1644年）到民國廿三年（1934年）為止嘅事情。

評價
《四庫全書總目提要》話《廣東通志》「較他志體例為協」。
清朝學者周中孚喺《鄭堂讀書記補逸》中亦都話本書「為從來地誌所未有」，志中重設有「罪放」、「貪酷」兩門，以示譏貶、頗得史家遺意，不同於志家只褒不貶的慣例。
《鄭堂讀書記補逸》認為《廣東通志》所講「皆可取法」。
廣東道

廣東道（英文：Canton Road）係香港一條馬路，響九龍半島西便，由半島頭尖沙咀向北伸入官涌、油麻地，直至旺角，差啲到深水埗。佢南便接住梳士巴利道，而北面就駁住荔枝角道。廣東道大致同彌敦道平行。因為規劃變化，家下廣東道有少部份係斷開，分成四截。全香港最大嘅門牌冧巴，就響廣東道，即係旺角1239號。

歷史
1887年，九龍倉碼頭側邊開咗條馬路，當時英文叫MacDonnell Road，中文叫麥當奴道。個名以當時香港總督麥當奴命名。到咗1909年3月，為免同香港島另一條麥當奴道撈亂，佢就同附近街道一樣，改用香港附近通商各城為名。九龍呢條麥當奴道，就以當時大清廣東省城為名，即後尾中華民國同中華人民共和國嘅廣州市。就咁，條路英文就叫Canton Road，中文就由於翻譯失誤，誤譯省城道做廣東道。
條路跟住九龍市區向北發展而伸長。佢原本係貼近半島西岸，不過多次填海之後，除咗尖沙嘴一段，同海隔好遠。1970年代，香港政府將官涌近佐敦道碼頭一段，向西改駁渡船街，而側邊一段路，亦變成九龍佐治五世紀念公園。所以，佐敦道以南以北兩段就斷開咗。佐敦道以北路段，近窩打老道，因為規劃咗做油蔴地果欄斷開。後尾香港房屋協會響油蔴地近眾坊街起駿發花園，呢段廣東道剷走咗來起呢個屋苑。
九廣鐵路公司計劃起九龍南線嗰陣，有諗過響尖沙嘴海港城邊起廣東道站，同海港城業主九龍倉傾，不過因為傾成本分擔傾唔掂數，最後都冇起到。不過近官涌嘅九龍西站，都係響廣東道側邊，就響舊時佐敦道碼頭巴士總站個位度。
廣東迎賓館

1949年2月5號，中華民國行政院喺江蘇省南京市搬咗嚟呢度，而北樓就搞成總統官邸同總統府。嗰年10月14號廣州解放咗之後，軍管會就入咗嚟呢度。之後華南軍管會、廣東省人民政府交際處同佢嘅招待所、廣東省教育廳曾經嚟過呢度。而「廣東迎賓館」嘅名喺1962年5月先至改成噉嘅名。

改革開放之後
呢間酒店喺1984年對外開放。喺1994年嗰陣，俾國家旅遊局話咗佢係四星級賓館，甚至重喺1998年搞過大規模裝修。

酒店嘅設施
廣東迎賓館入面有差唔多400間客房響度，重有餐廳、商場、銀行、美容院、健身房、歌舞廳等。
房氏

房（粵拼：fong4）係唐人姓氏，喺《百家姓》裏頭排第170位。

名人
房玄齡：唐代名相
房仕龍：即係成龍，香港武打演員
呢篇房氏係同姓氏有關嘅楔位文章，重未寫完嘅。麻煩你幫手充實佢。
房玄齡

房玄齡（579年—648年8月18號）係大唐大臣，臨淄（今日山東濟南）人，成龍、房祖名兩仔爺嘅家族祖先。

生平
房玄齡本身係進士出身，後尾跟咗李世民做參謀，好幫得李世民手。626年房玄齡參與咗玄武門之變，同杜如晦、長孫無忌班人出咗好多力。李世民上台做咗唐太宗，房玄齡官位係中書令，即係宰相。當時佢同杜如晦畀人評價「房謀杜斷」。648年病逝，死後謚號叫做「文昭」。
房山區

房山區係中國北京一個市轄區，面積大約1994平方公里，人口大約104萬。
房祖名

房祖名（粵拼：fong4 zou5 ming4；英文：Jaycee Fong或Jaycee Chan；1982年12月3號—），原名陳祖明（can4 zou5 ming4），係香港男演員同歌手，響美國出世，祖籍安徽蕪湖。佢係成龍嘅唯一正式婚姻關係嘅仔，佢阿媽係臺灣影星林鳳嬌。因為成龍嘅老豆係姓房，所以就改返姓「房」。2009年，房祖名退出咗美國籍，正式加入咗中國香港籍。
2014年8月14號，房祖名同臺灣藝人柯震東喺北京吸毒，俾北京市公安局拉咗。由於房祖名包庇第個人去吸毒，佢都俾差佬捉咗去拘留14日，之後判咗六個月監。到2015年2月13號先至刑滿釋放。
房縣

房縣係中國湖北十堰一個縣，總面積5110平方公里，人口49萬。
房應麟

房應麟（英文：Michael Fallon，1952年5月14號—）係英國政治人，英國保守黨員，2014年開始做國防大臣，至2017年11月1號辭職。
房昊

房昊（粵拼：fong4 hou6；1995年1月27號—），係中國作家、填詞人。佢喺聊城大學畢業。
房時爀

房時爀（粵拼：fong4 si4 haak1；韓文：방시혁  Bang Si Hyuk；1972年8月9號—），藝名Hitman Bang（韓文：히트맨 뱅）係韓國作曲家、音樂製作人、HYBE‎創辦人同理事會議長。佢喺選騷節目《偉大的誕生》做過評審導師。
房新華

房新華（粵拼：fong4 san1 waa4；簡化字：房新华），係中國女演員同歌手。

經歷
1970年，佢喺南京軍區前線度做話劇團、歌劇團同埋歌舞團。
房貸美

房貸美（Freddie Mac），又叫房地美，係美國政府贊助企業中第二大，規模只係細過房利美，主要業務係買起美國房屋按揭貸款然後去發債券，咁就可以賺到利差。
手稿語言

手稿語言，又叫腳本語言，泛指可以喺命令行介面、圖像用家介面或者應用程式入面直接用直譯器執行，可以用來寫「手稿」（腳本）嘅程式語言。
手稿語言畀人嘅印象係語法同結構通常比較簡單，亦較易學易寫。但係手稿同程式嘅分別其實好模糊，好多所謂手稿語言寫出來嘅程式亦都可以好複雜。
某啲系統嘅手稿語言其實係現有嘅程式語言（例如 GNU 計劃嘅標準手稿語言係 Lisp）。手稿語言亦都唔係淨係用喺寫手稿，例如 Javascript 可以用來寫網站後端，Python 好多時會用喺科學同工程研究等等。
手笛

手笛（Hand ocarina）係用雙手當做樂器咁用嘅吹奏方法。出聲原理同陶笛相似。

做法
將左右手手指疊埋一齊，兩隻手指公合埋剩番條罅，合埋嘅手唂起，形成一個空間（當共鳴箱咁用）， 用口吹氣入去條罅整出聲。

控制
改變兩手唂出嚟嘅空間嘅大細。
郁食指。
郁中指出高音。
手繩

手繩係種飾物，形狀係一條繩，好似手錶咁戴緊手腕對上嘅位置，主要係裝飾用。
手瓜

手瓜，又叫上臂，係臂上半截。手瓜嘅主要肌肉叫老鼠仔。
手縫機

手縫機（Stitching awl）又叫手縫器、手縫錐，係人手縫紉用到嘅架撐，通常由一個木手柄同一枝金屬針構成，多數用嚟拮穿皮革。